LidanRubinov/Halacha-QA huggingface dataset:
שאלה: בין המיצרים - איסורים: אני באה מבית מסורתי אך לא דתי, לכן איני יודעת מהם האיסורים של בין המיצרים. היכן אוכל לקרוא על כך בפירוט ובשפה קלה? אשמח אם תפנה אותי. הבנתי שיש הפרדה בין התקופה שבין י"ז בתמוז ועד ראש חודש אב, ויש המחמירים אח"כ עד תשעה באב. האם יש הבדל בין העדות? (אני תימניה). בנוסף, האם מותר לסגור עסקאות בתקופה הזו? בע"ה אני אמורה להתחתן עוד חודשיים ועדיין לא סגרנו הכל מול ספקים. מראש.
תשובה: את יכולה לעיין בספרי הלכה. למי שנוהג על פי מנהג יהודי תימן ניתן לקרוא בספר שולחן ערוך המקוצר להלן קישור כמו כן מצאתי לך קישור לטבלה ברכה והצלחה. ירון דוראני.
שאלה: מסגרת בגיל שנה: בתנו ב"ה בת שנה ואנו מתלבטים לגבי מסגרת עבורה לשנה הבאה. יש גן שאנו אוהבים מאוד. הגישה שלו מיוחדת ומתאימה לנו מאוד. אך הגנן אינו דתי. לדבריו האוכל כשר, אך אין הפרדה בין בשר לחלב, גם לא בסירים בהם מתבשל המזון. מעבר לכך ישנה חשיפה לתכנים יהודיים כפי שמצויין בתכנית הליבה- חגים, קבלת שבת וכו. אך אין ברכות, תפילות וכו באןפן קבוע. נוכל למצוא מקום דתי, אך כזה שפחות אהבנו. מה דעת ההלכה והרב בעניין?
תשובה: הדבר תלוי במציאות בגן הדתי. אם המציאות שם תקינה, אלא שפחות התחברתם להווי, אזי יש לשלוח לשם את הילד כדי שיקבל אוכל כשר ויראת שמים וסביבה דתית. למרות שאתם מעדיפים את הגן שאינו דתי. אולם אם המציאות בגן הדתי ממש תזיק לילדה ויש שם דברים חמורים ומזיקים, אזי יש לשקול לשלוח לגן שאינו דתי כשעת הדחק גדולה. בהצלחה
שאלה: פגיעה עצמית: רציתי לדעת- האם יש איסור על בן אדם לפגוע בעצמו? זאת תופעה שיש אצל הרבה בני נוער, האם זהו חטא?
תשובה: לך ברור שזה חטא חמור מי שפוגע בעצמו והורג את עצמו לא נקבר בבית הקברות ביחד עם יהודים כשרים. בציפיה לישועה דוד לוי
שאלה: איך ליטול ידים בבוקר ובארוחה: איך נוטלים ידיים בבוקר איזה סדר איזה יד וכמה פעמים על כל יד והאם יש הבדל בין נטילת הבוקר לפני ארוחה או אחרי השרותים?
תשובה: לך תעיין בתשובה שעניתי היום בנושא זה דוד לוי
שאלה: סיר פרוה שנוקה בסקוטש בשרי: ניקיתי סיר פרוה בסקוטש בשרי- עם כלים בשריים, ובישלתי בו פתיתים. האם מותר לי לאכול עם הפתיתים הנל משהו חלבי? זא האם הם נחשבים בשריים או בחזקת בשריים? המון
תשובה: לך אין בעיה לנקות סיר פרוה בסקוטש בשרי. ניתן לעשות זאת גם לכתחילה (אחרי ששוטפים אותו משאריות הבשר שעליו) בציפיה לישועה דוד לוי
שאלה: כשרות פירות וירקות שופרסל: האם מוצרי הירקות והפירות ברשת שופרסל מעושרים?
תשובה: בשל שיטות שיווק שונות תמיד יש לוודא שיש בסניף המקומי תעודת כשרות בתוקף מהרבנות המקומית.
שאלה: ים בבין המצרים וחברה עם חולצה קצרה: 1.האם מותר לחדש בגדים בשלושת השבועות? והאם ישנה הלכה כזו שמותר ללכת לים בריכה עד ר"ח אב רק אם היית לפני זה כבר בבריכה בים? 2.האם מותר לי לקבוע עם חברה לרכב על אפניים או ללכת לטיול או לעשות דבר מה שאני יודעת שהיא תבוא אליו אם חולצה קצרה מאד? ב מראש!!
תשובה: א.אין לחדש דברים, אלא אם יאבדו אם לא יחודשו כעת, כגון פרי נדיר או מבצע גדול וכד. מותר ללכת לים עד ר"ח אב לאשכנזים, ועד שבוע שחל בו הצום לספרדים. בלי קשר לראשוניות של זה. ב.אם גם ללא הזמנתך כך היא מסתובבת- מותר. אם בשל הזמנתך בלבד היא תתלבש בחוסר צניעות- אסור. אלא יש למצוא את הדרך להיות עימה ללא פגיעה בעולמה הרוחני. בהצלחה
שאלה: הליכה בים מעורב: כאשר עושים הליכה על שפת הים (לצורך בריאותי, כושר.) האם מותר לעבור גם דרך ים מעורב? (בלבוש צנוע)
תשובה: נראה לי שאם באופן חד פעמי במסגרת טיול וכד  אתה צריך לחצות שטח של חוף מעורב - אפשר לעבור בזריזות, בשולי המקום ותוך נעיצת עיניים בקרקע. אבל כמסלול קבוע של הליכה יש למצוא מסלול אחר. או לעשות את הפעילות בשעות שאין מתרחצים - מוקדם בבקר או מאוחר בלילה.
שאלה: נטילת ידיים: הרב רציתי לדעת אם אני נוהג נכון, בכל מיני מקרים ביום שכוללים נטילת ידיים. אשמח אם הרב יתקן אותי במידת הצורך. בוקר- כיפה, מודה אני, שירותים, נוטל 6 לסירוגין (ימין, שמאל וחוזר חלילה), על נטילת ידיים, אשר יצר, וברכות השחר הבאות אחריהן. לאחר שירותים- שוטף ידיים, אשר יצר. לחם- נוטל 2 לימין ו2 לשמאל, על נטילת, המוציא. (בבקשה לא לפרסם את השאלה באתר, )
תשובה: לך 1. נכון ולהקפיד שלא לעשות זאת על גבי כלים וכד  אלא בכיור ריק 2. 3 פעמים לשירותים - לא חייבים מכלי 3. נכון ויש הנוהגים 3 פעמים רצופות על כל יד חובה כלי שלם עגול ללא שקע בשפה וכד  בציפיה לישועה דוד לוי 098987548
שאלה: דונאטס: הרב המון שאלות יש לי ו שאתה עונה לי. מה מברכים על דונאטס? הבנתי שמזונות וממשקל מסויים המוציא, האם זה נכון? אם כן, מאיזה משקל?
תשובה: לך אינני יודע מה זה? דוד לוי
שאלה: קדיש: אני נמצא בשנת אבלות על אבי בחודש האחרון לצערי נפטרו בעל ואשה ואבי היה מיודד מאד אליהם לשניים בנים שלדעתי לא יגידו קדיש עליהם בשנה הקרובה שאלתי היא אם אני אוכל להגיד קדיש בשמם אני לא רוצה להוריד מהמצווה של להגיד על אבא שלי קדיש אז אינני יודע האם מותר להגיד גם עליהם
תשובה: אם תכוון בשעה שאתה אומר קדיש שאתה אומר אותו גם לעילוי נשמת הנפטרים האחרים, זה לא יוריד מאמירת הקדיש לעילוי נשמת אביך. מאחל לך בשורות טובות.
שאלה: מסעדות: אם אפשר ברשימת מסעדות לכתוב גם איזה הכשר
תשובה: מצוין באיזה הכשר
שאלה: כשרות עלי גפן: האם מספיק לשטוף עלי גפן במי ברז ואחר כך להעביר פעמים במים רותחים? האם בנוסף יש לבדוק כל עלה?
תשובה: וברכת ד  יש צורך לשטוף היטב, להסתכל על כל עלה בפני עצמו מול שמש. ואם יש דבר מה יש להסיר. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נשירה בשיער לפני הצעת אירוסין: לך הרב יש משהו שמטריד אותי מאוד יש לי בעיה של נשירת שיער גנטית וזה התחיל לי כבר מעכשיו מגיל צעיר אני בת 20 יש לי מישו ואני חוזרת בתשובה אני מאמינה שההצעת נישואים קרובה ממש טוב לנו ביחד וכל פעם שאני ניזכרת בנשירה אני פתאם כועסת מוטרדת וניפרדת ממנו מכאב של פחד שלאחר הנישואים כבר הקרקרפת בשיער תתחיל להראות ואז בעלי יפסיק לאהוב אותי וירד לו ממני. מה אני יכולה לעשות במצב כזה מה? באלי למות בבקשה עזור לי
תשובה: נישואין עומדים על בסיס ההסכמה ההדדית לעבוד את ד  יחד בחיים זוגיים. הכלים לכך הם המשיכה והעניין ההדדי. כשהכלים נפגמים מעט במהלך הזמן, הבסיס עדיין קיים ולא צריכה להיות בעיה אם הדבר מטופל ועוברים אותו יחד. אהבה אינה צריכה להיות תלויה בדבר אלא עצמית ואלוקית, היי חזקה ואל תתביישי מעצמך אלא שמחי באופן בו את נראית ועל בעלך לקבל אותך כך אם הוא רוצה להקים בית כשר ונאמן שאינו חיצוני ואסטטי בלבד. בהצלחה
שאלה: הלכות: 1.האם מותר לעבוד במקום שבו הבוס היא אישה? 2.האם מותר לעשות עבודת קיץ במתמטיקה בצום י"ז בתמוז?
תשובה: 1. כן 2. כן
שאלה: בישולי עכום: האם הבעיה של בישולי עכום שייכת גם בתנורי מטבח שהסגירה של הדלת גורמת לתנור לעבוד? האם במקום המושגח רבנות מקפידים לעקוף את הבעיה?
תשובה: עיין בהנחיות הרבנות הראשית בעמוד 38 מצ"ב קישור להנחיות
שאלה: תיקון לקנאה ולבטלה בחופש: יש לי 2 שאלות, קצת לא קשורות. 1. האם מותר ללכת לסרטי פעולה בשלושת השבועות? הם לא סרטי קומדיה אבל יש בהם חלקים משעשעים. 2. לקראת החופש ממש ניסיתי למצוא עבודה, ולא ממש הצלחתי. אני יושבת הרבה מהזמן בבית ודי מתבטלת, וחברותיי עובדות הרבה הרבה (וגם מרויחות הרבה.) בייחוד שבמשך זמן הלימודים יוצא לי הרבה לעבוד ואין לי בכלל זמן פנוי, ובחופש, כשיש הרבה זמן פנוי, אין לי איך לנצל אותו. הדבר ממש מטריד אותי, ואפילו מעלה בי מעט מחשבות כפערה- למה הקב"ה לא "סידר" שתהיה לי עבודה? למה אני, שבזכות שהתחלתי לתת מעשר כל חודש חברותיי עושות כמותי, ואני הולכת יותר צנוע, ויותר מקפידה על תפילות. למה דווקא אני "זכיתי" שלא תהיה לי עבודה בחופש, ואתבטל.? ממש "צדיק ורע לו". אשמח לעזרה!
תשובה: 1. צריך להבחין בין  לראות סרט  במחשב או בטלויזיה ובין  ללכת לסרט. בשלשת השבועות נמנעים מדברים שמחים, אבל לא נמנעים מדברים שיש בהם הנאה בלא שמחה (בשר ויין, רחצה וכו  רק בתשעת הימים). לכן לראות סרט בבית, זו הנאה ולא שמחה (בתנאי שהסרט לא משמח: אין בו מוזיקה וריקודים. גם לא סרט משעשע)כמובן יש להביא בחשבון גדרי צניעות שנדרשים כל השנה!  ללכת לסרט  זה  ארוע, יש בכך שמחה בפני עצמה בלי קשר לתכן של הסרט. לכן אין לכך מקום. 2. תחושת הקנאה היא טבעית. התורה מתארת את הקנאה של קין בהבל. כל אחד מקנא בזולת, במה שיש לזולת ואין לו עצמו. אפשר שחברות שלך מקנאות בך בדברים שאת אפילו לא מודעת להם. אנחנו לא שוים, לכל אחד חסר משהו שיש לשני. אם תבחני זאת באופן רחב תגלי: יפות יותר ויפות פחות, ממשפחות מכובדות יותר וממשפחות מכובדות פחות. במצב כלכלי טוב ובמצב כלכלי קשה. עם כשרונות מבורכים (מתמטיקה, אנגלית.) וחסרי כשרונות. עם יכולות חברתיות ( מקובלת ) וחסרי יכולת כזאת. כולנו מקנאים, גם הגדולים וגם הקטנים, אין מה לעשות, זו תכונה אנושית מולדת. השאלה היא מה עושים עם הקנאה? את לוקחת את הקנאה אל האמונה והופכת אותה להאשמה כלפי הקב"ה -  צדיק ורע לו! על הקביעה הזאת צריך לשאול שתי שאלות: 1. האם את באמת  צדיק? 2. האם באמת  רע  לך? 1. האם את באמת צדיק: את מתארת את עצמך כבעלת יתרונות על חברותיך: "התחלתי לתת מעשר כל חודש. אני הולכת יותר צנוע, ויותר מקפידה על תפילות." האם זה אומר שאת יותר צדיקה? אולי נכון יותר לאמר שאת יותר גאה? האם את באמת יכולה להשוות בין הצדיקות שלך ושל חבורתיך? 2. האם זה שאין לך עבודה זה נקרא "רע לי"? את בריאה ולא חולה, שלימה ולא נכה, עם משפחה ולא יתומה, לומדת באולפנא ולא עזובה, מצליחה בלימודים ולא נכשלת - האם כל זה מובן מאליו? האם אינך חייבת להודות לקב"ה בכל עת ובכל שעה על כל הטוב שיש לך! האם את רוצה חלילה שיקרה לך משהו רע באמת כדי שתדעי להעריך את כל הטוב שיש לך! אני מציע לך להודות לקב"ה על מה שקורה לך עכשיו. זהו נסיון שאת יכולה לצאת ממנו מאוד גדולה. את תקחי את הקנאה כמנוף לעשיה איכותית. בשונה מהחברות שלך שמצאו עבודה בשכר, את תלכי לעבוד בלי שכר! תלכי להתנדב, כך גם לא תתבטלי בבית, וגם תעשי משהו שיש לו את השכר האמיתי ביותר - שכר מצווה שנעשית לשם שמים. לכי להתנדב במסגרת או אפילו לא במסגרת: לבקר קשישים או חולים, לנקות בתים של קשישים, לשמור על ילדים קטנים ולסייע לאמהות שלהם. את יכולה אפילו להתנדב בבית או אצל סבא וסבתא - לנקות, לסדר, לצבוע, לתקן בבית ובחצר. את תגרמי לכך שתהיי גם צדיקה באמת (בלי להשוות לחברות!) וגם טוב לך באמת (מפני שאת עושה דברים ערכיים ולא דואגת סתם לעצמך). בהצלחה!
שאלה: קשר?: :) אני בת 18 וכבר תקופה ארוכה שאני חושבת על מישהו. הוא מהיישוב שלי ומאז שראיתי אותו הרגשתי משהו,שהוא מתאים לי.אני יודעת שזה עדיין בגדר התאהבות כי אפילו לא דיברנו וזה רק על סמך דברים חיצוניים שאני יודעת עליו. כמובן שלא על זה אבסס קשר, אבל השאלה שלי היא מה אני אמורה לעשות אם אני רוצה קשר איתו ולנסות לצאת איתו (למטרת נישואין בסופו של דבר)? כי עש לי תחושה שגם הוא מתעניין בי. וכמובן שאני רוצה להפוך את זה לקשר עמוק ואהבה ולא התאהבות.(אני יודעת את ההבדל נראה לי.)
תשובה: ב"ה, כדאי לערוך בירור מוקדם על האופי שלו, איך הוא מבחינה חברתית ודתית, אחר כך ליצור קשר באופן ישיר או עקיף על ידי מישהי אחרת שתציע לו אותך. דני ארגמן
שאלה: בקשר להסתכלות בלבנה: לכבוד הרב אריה שטרן שליט"א,(: חשוב לי לדעת איך אפשר לתקן הסתכלות בלבנה לצורך הנאה? אני אשמח לקבל על זה תגובה מכבוד הרב אריה שטרן שליט"א,(: כבוד הרב אריה שטרן שליט"א"(:
תשובה: לא ידוע לנו על כל איסור בהסתכלות על הלבנה. הרב אריה שטרן ראש מכון הלכה ברורה
שאלה: תקופת בין המצרים: מחר זה צום י"ז בתמוז ומתחילת התקופה שבין המצרים עד 9 באב. אנחנו מעוניינים לרכוש רכב (דחוף לנו כי שלנו נגנב), תכננו לקנות עד היום והעסקה לא יצאה לפועל כי הרכב שבחרנו יא לא טוב בבדיקה. אני יודעת שאסור להתחדש בתקופה שחלה ממחר, האם זה תקף גם לגבי רכב? או שיש לי עדיין איזה כמה ימים אפשרות לקנות רכב? גלי
תשובה: גלי מכיוון שהרכה דרוש לכם, והקניה אינה בגדר של מותרות   ניתן לרכוש את הרכב. רצוי לעשות זאת בהקדם לפני ראש חודש אב.
שאלה: שמיעת שירים עם שם השם: האם מותר לשמוע שירים שבהם אומרים שם ה אלוקים עם האות ה? ב מראש!!
תשובה: אם השיר מכבד את השם, מותר, אך לא שם הויה מפורש אלא אדנות ואלהים
שאלה: כשרות יין חו  ל: כיצד אוכל לוודא שיין מחו"ל בעל חותמת כשרות ובהשגחת הרבנות כשר?
תשובה: הכל לפי ההכשר. יש הכשרים בחו"ל שהם רמה גבוהה של כשרות ויש שהם רמה מאד פשוטה. איני יכול להתייחס כל כך משום שהשאלה מאד כללית.
שאלה: הלוואה שנתנה לבן משפחה: לפני כשלוש שנים, בעלי נתן הלוואה של 700 ש"ח לאשת דודו, לאחר שזו ביקשה עקב חיתון בנה, והבטיחה כי תחזיר לו בקרוב. מאז ועד היום לא דיברה איתנו עוד בנושא למרות שהתראינו מס פעמים. לאחרונה, עקב הרחבת משפחתנו, ניגשנו אילה וביקשנו את הכסף, היא כתגובה אמרה כי תמסור לנו את הכסף בהקדם, אולם לא ציינה מועד. מאז עבר חודש ולא יצרה איתנו קשר. השאלה היא: האם מותר לנו לפנות אליה שוב "ולנדנד לה"? חשוב לי לציין, כי לא ידוע לנו מה המצב הכלכלי שלה ושל בעלה.
תשובה: זכותכם המלאה לקבל את כספכם בחזרה. חוב חייבים להחזיר. אתם לא צריכים  לנדנד, אתם צריכים לדבר בצורה רצינית, ברורה ואפילו קצת תקיפה (להיות  אסרטיביים ). יש לקבוע פגישה מסודרת ולא לדבר  במקרה. להסביר באדיבות אבל גם בתקיפות שזה כסף שאתם צריכים אותו ולכן מבקשים שתשיב את החוב. לסכם על דרך ת מוגדרת ומוסכמת ביניכם (צ קים? מזומן? ת אחד או מספר תשלומים). אם רוצים אפשר להתענין ולשאול אם קשה לה לשלם וכו  עד כאן הדיון מצד הצדק. בענייני משפחה, ראוי לפעמים להיות חכם ולא צודק. לעיתים שווה לוותר על סכום כסף בשביל לשמור על ה במשפחה. חשוב שתנסו לחשוב מראש מה יהיו התגובות שלה לבקשה שלכם. אם אתם צופים סכסוך משפחתי אז כדאי להיות חכם ולא צודק.
שאלה: קניית רכב בשלושת השבועות: ברצוני לדעת מהם הסייגים (אם ישנם) בקניית רכב בתקופת שלושת השבועות. מדובר בקניית רכב מחברת ליסינג- תהליך הלוקח מס שבועות ואף עלול להיגרר ל "תשעת הימים". במקרה הפרטי שלי, מדובר בקניית רכב משפחתי גדול (7 מקומות) עקב הגדלת התא המשפחתי (ב"ה). האם קניית רכב כזה היא בגדר צורך קיומי יומיומי? נ.ב ע"מ לשריין את הרכב הנ"ל בחברת הליסינג, יש צורך לשלם מקדמה. כמובן שאם אמתין לאחר שלושת השבועות, אף אחד לא יכול להבטיח לי שהרכב הנבחר יהיה עדיין פנוי. אשמח למענה מהיר. מראש ובשורות טובות. נתי.
תשובה: הדבר נצרך ומותר, וברכתו הטוב והמטיב ולא שהחיינו
שאלה: שמירת שבת.: אמא שלי בת 77, בודדה בבית. אני ביתה גרה מאות ק"מ ממנה ומצליחה לבקרה בחגים ובחופשות. אנו ארבעה אחים. שניים דתיים ושניים חילוניים. אימי, לבדה ברוב השבתות, כי אחי עסוקים ורחוקים. אח אחד מבקרה לקידוש ובא למוחורת אחה"צ מאוחר. אמא שומרת שבת. בזמן האחרון היא מתלוננת מאוד על בדידות. היא חלשה מאוד ומאוד משעמם לה בשבתות עד כדי בכי ודיכאון. היא רוצה להדליק טלוויזיה. האם זה אפשרי. היא לא מסוגלת ללכת. האם מותר לה לעלות במקרים מיוחדים על רכב?
תשובה: לשואלת: מצוות כיבוד אב ואם מחייבת אותכם לדאוג לאימא גם במצב הנוכחי ואל לכם לחפש דרכים מקלות ע"י חילול שבת חלילה. הרב אריה שטרן ראש מכון הלכה ברורה
שאלה: תאריך שלושת השבועות: :) רציתי לדעת מתי מתחיל שלושת השבועות. (מהערב או מהבוקר של יז תמוז) ומה אי אפשר לעשות מתאריך זה. על זמנך :)
תשובה: לך מבוקר יז בתמוז בתקופה זו מותר ומצווה ללמוד וכן מותר לעבוד בציפיה לישועה דוד לוי
שאלה: ברכה על מים: אני ספרדי ואני לא יודע באיזה תדירות יש לברך ברכה ראשונה ואחרונה על שתיית מים? על כל פעם ששותים צריך לברך?
תשובה: אם שותים ברצף ללא הפסק של זמן ומקום מברכים בתחילת השתייה, ולא מברכים כל פעם. למשל, אם משהו יושב במקום מסוים ושותה כל פעם קצת, כל זמן שהוא לא עוזב את המקום או שאין הפסקה בין שתייה לשתייה הוא מברך רק בתחילת השתייה. ברכה אחרונה, מברכים רק לאחר שתיית כמות מינימלית של רביעית ( 86 סמ"ק) בבת אחת. ברכה והצלחה. ירון דוראני.
שאלה: בחירת תחום עיסוק: רציתי לשאול את דעתך לגבי בחירת תחום לימודים. אני בחור בן 25 סיימתי צבא וכרגע עובד בהוט מובייל בתור תמיכה טכנית טלפונית. אני מאוד נימשך לתחום החינוך וההוראה, אני מרגיש כמין שליחות שכזו לחנך את התלמידים ולהאיר את נשמתם ולגרום להם לרצות לבחור בטוב ולא ברע להכיר להם את מציאות השם בעולם. מינגד אבא שלי רוצה שאני ילך ללמוד מקצוע יותר ריווחי ובעל הכנסה גבהה יותר כמו מדעי המחשב מתמטיקה הנדסה ועוד. וזה כלל לא מושך אותי אני מרגיש שאני לא יצליח בתחומים האלה. אני אישית מאוד מחובר לקדוש ברוך הוא בנישמתי אנא עזור לי להחליט
תשובה: אתה החלטת, ותבורך על החלטתך. אין לך קושי להחליט, יש לך קושי לעמוד מול הציפיות של אבא שלך. יש הבדל מהותי בין עמדתך לעמדה של אביך. אתה מבקש מקצוע שמתאים לאמונות ולערכים שלך. אתה סבור שהחיים זו לא הזדמנות לרווחים חומריים אלא לעשיה שיש לה משמעות. אתה אדם ערכי, מבחינתך טעם החיים זה שהם אמיתיים. כפי שאתה מתאר את עמדת אבא שלך, הוא מתמקד יותר בקיום החומרי. אביך דואג להתארגנות החומרית: הכנסה גדולה יותר פרושה אפשרות לדירה מסודרת. לביסוס כלכלי שמקנה יותר חופש פעולה: לקנות מה שרוצים, לטייל ולנפוש, לשלוח את הילדים לכל מיני חוגים וכד  אני ממליץ לך לחשוב על הדברים שכתבתי לך כאן. לראות כיצד הם שייכים אליך ומתוך כך לעשות בירור עמוק עם אביך. להסביר לו שאין ביניכם ויכוח טכני-מעשי בשאלה מה כדאי ללמוד, אלא ויכוח ערכי עמוק כיצד אדם צריך לחיות, מה חשוב יותר ומה חשוב פחות בחיים. אבא שלך צריך להבין ממך, בנועם ובאדיבות, מתוך כבוד אליו, שיש לך תפיסה שונה אודות החיים והוא חייב לכבד זאת. מצוות כיבוד הורים מטילה על הבן אחריות לדאוג להוריו לצרכים שלהם, אבל אין להורים שום זכות לקבוע לבן את דרך החיים שלו. אתה צריך לבחור להיות מי שאתה רוצה להיות - ולהסביר זאת באדיבות ובנועם לאביך. בהצלחה!
שאלה: צלם בחתונה: האם מותר לקחת באירוע חתונה רק צלמים (גברים) שיצלמו גם במחיצת הגברים וגם במחיצת הנשים? האם יש איסור שגבר מצלם? מראש!
תשובה: לשואל: לא נהגו להקפיד על אישה שתצלם מפני שהצלם טרוד בעבודתו ואינו פנוי להרהורים רעים. הרב אריה שטרן ראש מכון הלכה ברורה
שאלה: מנהגי קבורה: לרב נשאלתי ע"י חבר שבנו התאבד (לא על אף אחד) קיבל הודעה לאחר מספר שנים שניתן לקבל את דגימות הדם שלו מהמכון הפתולוגי מה נכון יותר עלפי ההלכה לקבר בקבר אחים או לפתוח את הקבר שלו ולקבור
תשובה: לשואל: אם מדובר על דגימת דם בלבד הרי שלא טעון קבורה כלל ואם יש פה כמות גדולה או אברים צריך לקבור אותם ועדיף לפתוח את קברו ע"י החברה הקדישא ומבלי להזיז את המת. הרב אריה שטרן ראש מכון הלכה ברורה
שאלה: גניזה, ופתיחת הארון, מנשא: אם אפשר יש לי שלוש שאלות: 1. האם אפשר למחזר דבר מלכות (העלון של חב"ד, שיש בו שנים מקרא ואחד תרגום, רמב"ם דף יומי חסידות וכו ), כלומר לשים אותו במיכל של נייר למיחזור? (זכור לי שבכללי מותר למחזר עלוני שבת). 2. האם כאשר פותחים את הארון להוצאת ספר התורה, צריך לסגור את הארון קודם שהחזן אומר "גדלו" (ובשבת "שמע".) או שיש לסגור את הארון מיד אחרי ההוצאה, קודם שיאמר החזן גדלו (או שאין קפידה בעניין)? 3. האם מותר להתפלל עם תינוק במנשא (כלומר, כאשר התינוק יושב על הבטן של האדם, כאשר הוא מחובר אליו ברצועות)? ואם זה כדי להתפלל במניין, האם יש בזה צד להתיר?
תשובה: לשואל: 1. כפי הידוע לי דבר מלכות אינו כשאר עלוני השבת ורובו מוקדש לדברי תורה ממש וצריך לגונזו. 2. נוהגים להשאיר את הארון פתוח עד לאחר אמירת גדלו ואולם אין בזה קפידה ממש. 3. אם אין ברירה ואין מקום אחר לשים את התינוק מותר להתפלל עם הילד במנשא כי זה בטוח שלא ייפול ואפשר בישוב הדעת. הרב אריה שטרן ראש מכון הלכה ברורה
שאלה: מניין בועידה: האם מותר להקים מניין לתפילה בשיחת ועידה אינטרנטית כמו בסקייפ, פייסבוק וכו?
תשובה: כך כתוב בשולחן ערוך (או"ח סימן נ"ה סעיף י"ג): "צריך שיהיו כל העשרה במקום אחד ושליח ציבור עימהם". ועיין שם דינים נוספים בהגדרת מקום אחד (העומד בפתח וכדומה). ועל כן פשוט שבמציאות שהזכרת אין זה נחשב כמניין, ואי אפשר לומר על ידי זה דברים שבקדושה כקדיש וקדושה, ואינו יוצא ידי חובת תפילה במניין.
שאלה: כשרות המוצרים הנכנסים הביתה: חשוב לי להקפיד על כשרות המוצרים הנכנסים לביתי אבל איני יודעת איך לנהוג כן. אני תמיד בודקת שכתוב כשר ושיש מי שמשגיח, אבל באמת אין לי מושג מי זה אז זה לא אומר לי כלום. ונקודה חשובה נוספת היא שאנחנו משתדלים לאכול אוכל בריא, ובאלו בד"כ יש השגחה לא של כשרויות מוכרות כ"כ. האם יש ממה לחשוש? איך עלי לדעת שהכשרות אמיתית? הרי לא ריאלי להתקשר אחד אחד? רבה!
תשובה: ישר כח על החשיבות בשמירת הכשרות. מצ"ב קישור לעמוד מומלצים בקניות שלנו: לעניין האוכל הבריא כדאי לשאול באופן ספציפי.
שאלה: ייחוד באוטו: כאשר עשיתי אצל משפחה ביביסיטר בסוף הערב האב החזיר אותי הביתה באוטו וישבתי במושב הקדמי. הנסיעה הייתה בלילה, וברחובות רגילים בלילה - לא שוממים יש מכוניות ומעט אנשים אבל לא הרבה מאוד. האם זה נחשב ייחוד? ומה אוכל לעשות בפעמים הבאות- אם למשל יש כיסא תינוק במושב האחורי והוא אומר לי לשבת מקדימה? ב מראש!!
תשובה: אם ניתן לראות בקלות לתוככי הרכב מבחוץ, ואכן יש מכוניות נוסעות סביב, זה אינו ייחוד.
שאלה: להתעמל בין המצרים:. קראתי בשאלה פה באתר שיש מצווה להתעמל בבין המצרים זה נכון? והנה הקישור לשאלה והתשובה :
תשובה: הרב שם כותב:  מותר להתעמל ואף מצוה יש בזה  - הכוונה שלו שיש מצווה להתעמל כל השנה (בלי קשר לשלשת השבועות). המצווה להתעמל היא מטעם השמירה על בריאות הגוף והנפש.
שאלה: לימוד תורה באינטרנט: רציתי לדעת עם יש מישהוא חילוני שרואה סירטונים של רבנים ביוטיוב זה נחשב כמו שיעור רגיל שיש בו מיצוות או שאין בזה מיצוות?
תשובה: בכל לימוד תורה יש מצווה, גם בשמיעת שיעור באינטרנט, אבל יש רמות בלימוד תורה. כמו להבדיל שיש הבדל בין מי שרואה סרטים על מדע לבין מי שלומד באופן מסודר מדע באוניברסיטה. נוסף על זה, בלימוד תורה ישנו גם את העניין של העמל והטורח בלימוד שעל ידו נקנית התורה בנפש האדם, כמו שכתוב (מסכת אבות ה,כג) "לפום צערא - אגרא" (כלומר, בתרגום לעברית: לפי גודל הצער והמאמץ - כך גדול השכר". בשמיעת שיעור באינטרנט יש פסיביות, ואין מאמץ אקטיבי בקניין התורה. כמו כן לא משמיעים בפה את הלימוד ולא מתאמצים בקניין התורה. אמנם זהו לימוד תורה, אבל חסר את רוב ועיקר מעלותיו. וכך כותב בילקוט יוסף בהלכות תלמוד תורה: "ברית כרותה שכל הקובע תלמודו בבית הכנסת או בבית המדרש לא במהרה שוכח. וכל היגע ועמל בתלמודו בצינעא, מחכים, שנאמר ואת צנועים חכמה, וכל המשמיע קולו בשעת תלמודו, תלמודו מתקיים בידו, אבל הקורא בלחש וכל שכן בהרהור במהרה שוכח. ומכל מקום הלומד תורה על-ידי הרהור בדברי תורה, או בכתיבת דברי תורה, מקיים מצוות "והגית בו יומם ולילה". והמעיין בהרהור בדברי תורה, בעומק העיון לעמוד על האמת, נחשב גם כן לעמל התורה, ואין הכרח שיתן בקולו קול עוז". לכן ההמלצה שלי אליך, שככל מה שתוכל להיכנס ללימוד עמוק וקבוע בישיבה או עם חברותא, ועל כל פנים בספרים הקדושים - תעסוק בזה, ורק מי שאינו יכול, כגון שעובד קשה, או שנמצא בצבא וכדומה, או שצריך הפוגה מהעמל מרוב עייפותו - יראה וישמע שיעורים מוקלטים, אבל בכל המאמץ צריך להקדיש לקניית תורה בצעד אחר צעד בלימוד מסודר. עלה והצלח!
שאלה: קניה בשלושת השבועות: הרב. האם מותר לקנות בדים על מנת לתפור בגד עד ר"ח אב? מה נחשב קניה "מיוחדת"?.
תשובה: הקניה שאסורה בשלשת השבועות היא כאשר מברכים  שהחיינו  על הדבר החדש. קניה של בד, כמו קניה של בגד שצריך עוד תיקון, אינה אסורה. אבל יש בעיה עם בגד שיושלם בשלשת השבועות וכך יהיה בגד חדש. לכן ראוי לא להשלים את התפירה אלא רק אחרי תשעה באב. יש גם המקילים לברך שהחיינו בשבת בשלשת השבועות. אז אפשר לחדש את הבגד בשבת (לא בשבת חזון). להלן ציטוט מתוך שעור של הרב אליעזר מלמד על שלשת השבועות: "וכן מותר לקנות בגד חשוב שצריך תיקון כדי ללובשו אחר תשעה באב, שהואיל ובעת הקנייה אי אפשר ללובשו, ממילא אין מברכים עליו בשעת הקנייה "שהחיינו", ולכן מותר לקנותו עד סוף חודש תמוז (מ"ב רכג, יז)." file:   C: Documents 20and 20Settings  D7 A9 D7 98 D7 A8 D7 90 D7 95 D7 A1  D7 A9 D7 95 D7 9C D7 97 D7 9F 20 D7 94 D7 A2 D7 91 D7 95 D7 93 D7 94 Yeshiva.org.il- 20 D7 9E D7 A0 D7 94 D7 92 D7 99 20 D7 A9 D7 9C D7 95 D7 A9 D7 AA 20 D7 94 D7 A9 D7 91 D7 95 D7 A2 D7 95 D7 AA.htm
שאלה: להתאמן על קדיש: האם מישהו שמעולם לא היה שליח ציבור יכול להתאמן לבד בבית על קדיש ושאר התפילה בכדי שיצבור קצת ביטחון על מנת שיום אחד יוכל להיות שליח ציבור? יום נעים.
תשובה: לך אסור כי זו לא סיבה מספקת להוציא שם שמיים לבטלה. עיקר שליח הציבור צריך להנהיג עצמו במידות טובות וכוונת הלב - אין צורך שיהיה לו בטחון עצמי, ואולי להיפך - הוא צריך לב שבור בציפיה לישועה דוד לוי
שאלה: תקופת בין המיצרים: היום חל צום יז בתמוז והחלה תקופת בין המיצרים. אני יודעת שאסור להתחדש בתקופה זו. האם אסור לקנות גם רכב חדש? כבר החל מהיום אסור לקנות?
תשובה: לך לשאלתך חסרים פרטים לכן תתקשרי אלי 098987548 להשלמתם בציפיה לישועה דוד לוי
שאלה: צום יז בתמוז: בוקר טוב יש לי בגרות מחר, אני לא מוכן מספיק לבגרות ולכן אני צריך ללמוד היום קשה לי ללמוד כאשר אני צם ולכן אני מבקש התר לשבור את הצום (אני היפראקטיבי, בשביל לקחת כדור ריטלין אני חייב לאכול בבוקר כדי שלא יהיה לי כאבי בטן חזקים, בלי הריטלין מאוד קשה לי ללמוד).
תשובה: אין כל קושי לקחת כדור בצום. אבל אין אפשרות להתיר לאכול לשם כך. אם היית שואל אתמול, הייתי ממליץ לך לקום חצי שעה לפני תחילת הצום (ב-0315 לפנות בקר) לאכול, ולקחת את הכדור (הצום התחיל ב- 0345). כעת, אני יכול להמליץ לך לישון כמה שעות ביום הצום, כדי שתוכל ללמוד יותר טוב בלילה. עיין לקט תשובות בנושא
שאלה: בחירת שם לבן: לרב, ביום שישי נולד בננו ב"ה, והיינו מעוניינים להתייעץ עימך לגבי מספר שמות: אורגיל, ליאור, אביעד, יועד, ניתאי ורועי.
תשובה: לכם ומזל טוב ללידה תזכו לגדלו לתורה לחופה ולמעשים טובים אביעד הוא שם מהתנ"ך ניתאי הוא שם מהמשנה השמות האחרים אינם זכורים לי כרגע מהמקורות דוד לוי 098987548
שאלה: צום יז תמוז:!! זה דחוף אני צחצחתי שיניים ורק לאחר שהייתי באמצע התפילה נזכרתי שיש היום צום האם מותר לי להמשיך לצום?
תשובה: לך חובה! עליך להמשיך לצום אם לא בלעת מים - לענ"ד ביז בתמוז מותר לצחצח שינים אם בטוח לא תבלע את המים בציפיה לישועה דוד לוי 098987548
שאלה: שתיה בטעות בצום י"ז בתמוז: הרב היום צום י"ז בתמוז והיום בבוקר שתיתי ולא ידעתי שצום חוץ מזה לא אכלתי ולא שתיתי כלום ועכשיו התברר לי שצום. האם אני עדיין יכול לצום או שכבר אי אפשר כי שתיתי והכל הלך?
תשובה: יש להמשיך לצום, ולעשות תשובה על הטעות
שאלה: מוזיקה בבין המיצרים: האם אפשר לחדד את האיסורים בשלושת השבועות, ומה אסור רק ב9 הימים (למנהג אשכנזים.) אני תמיד מבלבלת ביניהם. אשמח לדגש לגבי מוזיקה ב3 השבועות. מוזיקה יהודית שקטה ולא שמחה.
תשובה: מותר לשמוע מוזיקה באופן אישי בשלושת השבועות, עד ראש חודש מנחם אב. לאחר מכן הדבר אסור. יש מתירים שמיעת מוזיקה של שירה בלבד (ללא כלי נגינה), אך נראה שבביצועים המדהימים שיש היום של מוזיקה ווקאלית, ראוי להחמיר גם בכך, אלא אם בולט שמדובר בשירה של אנשים ללא כלי נגינה. הלכות בין המצרים הם רבים, ומומלץ לעיין בספרי הלכה שיפרטו מה מותר ומה אסור. אפשר למצוא על כך מאמרים גם בחיפוש פשוט בגוגל. אריאל (המשיב אינו רב)
שאלה: עדה ומוצא: העדה והמוצא נקבעים על ידי האמא או האבא?
תשובה: יהדות האדם נקבעת על פי האמא. השבט אליו או משוייך, או כיום העדה אליה הוא משוייך, נקבעת על פי האבא. אריאל (המשיב אינו רב)
שאלה: צניעות ושלושת השבועות: בזמן האחרון התחלתי להקפיד יותר על צניעות. הגיע שלושת השבועות ולא הספקתי לקנות בגדים מתאימים. השאלה שלי היא האם אני יכולה לקנות בגדים חדשים ולברך שהחיינו בשבת ולחדש, אחרת יהיה לי קשה מאוד להקפיד על הצניעות מסיבה פשוטה- שאין לא מספיק בגדים מתאימים
תשובה: ב"ה, צניעות זה דין גמור, ושהחינו זה נמהג, ודאי שיש להעדיף את הצניעות, בפרט שאפשר לברך בשבת. אשריך. דני ארגמן